text: Eitt oljureinsiverk nærhendis Svartahavið stóð í ljósum loga í nátt
text: #000001
text: Upptøkur frá Kreml farnu nátt vísa, at ein flúgvandi lutur varð skotin niður beint áðrenn hann rakti Kreml (Mynd: BBC)
text: #000002
text: Eitt oljureinsiverk har suðuri í ‘Russlandi stendur í ljósum loga eftir álop frá dronum, skrivar russiska Tass tíðindastovan.
text: #000003
text: Talan er um eitt verk nærhendis Novorossijsk, ið liggur við Svartahavið.
text: #000004
text: Tass skrivar, at eldur er í eini oljugoymslu, men sigur ikki meira um hendingina.
text: #000005
text: Hetta hendir bert eitt samdøgur eftir, at eldur kom í eina oljugoymslu nærhendis brúnna, ið bindur Russland við hertiknu Krim hálvoynna.
text: #000006
text: - Onnur ógvusliga náttin hjá okkara tilbúgving, sigur guvernørurin í Krasnodar landslutinum, Veniamin Kondratjev, sum eisini upplýsir, at ongin hevur latið lív í hendingunum.
text: #000007
text: Ukraina tekur ongantíð ábyrgdina fyri álop inni á russiskari jørð, og enn hevur Russland heldur ikki givið nøkrum ábyrgdina av hesum hendingunum, skrivar Ritzau.
text: #000008
text: Eftir at eitt álop á Kreml høvuðsborgina í Moskva farnu nátt varð hindrað, segði russiska verjumálaráðið, at tað tilskilar sær rætt til at fremja hevndaratsóknir um tað verður hildið at vera neyðugt.
text: #000010
text: Ukraina sýtti í gjár fyri, at tað hevur staðið aftan fyri nakað dronuálop í Russlandi. Tað segði Volodymyr Zelenskyj á einum tíðindafundi.
text: #000012
text: Ein ráðgevi hansara segði fyrr í gjár, at russisku skuldsetingarnar kunnu vera tekin um, at Russland er við at fyrireikar eitt størri álop á Ukraina í næstum, skrivar Ritzau.
text: #000013
text: Fólk arbeiddu uppi á takinum í Kreml í gjár eftir dronuálopið (Mynd: EPA)
text: #000014
text: Søgulig hús í Vestmanna sett til sølu
text: #000018
text: Lavrov: Vesturheimurin er farin í kríggj móti okkum
text: #000019